Žili-bõli tri bandita - Lenin, Stalin i Nikita. Niimoodi algas üks teine muinasjutt. Minu  uusmuinasjutt algab traditsiooniliselt - kaugel maal, seitsme mere ja ühe Munamäe taga elas kaunis kuningatütar, et mitte öelda vanatüdruk. Isa-kuningas oli mures, kohe täitsa mures - kuningatütar vaja mehele panna. Kõik oleks justkui olemas, isegi veimevakk, aga kosilasi ei käi ja need kes käivad, ehmatavad veimevakka nähes kohe täitsa ära. Et veimevakk nagu pruudist naisterahval ikka, ainult kole sügav teine, hüüad vaka-august sisse ja Kaja tuleb kahe päeva pärast välja! Kuulutas siis kuningas heeroldite  pasunahüüde saatel välja üleriigilise pikanäpumeeste võistluse. Et kes veimevaka põhjast kullaterakese korjab, see printsiks kohe saab. Küll käis pikanäpumehi oma riigist ja kaugemaltk, ei kellelgi õnnestunud kullaterakest korjata. Aga kes näpud juba veimevaka kallale oli ajanud ja eesmärki ei saavutanud, sellel raiuti halastamatult näpud otsast! Mõnel läks küünarvars takkatraavi, aga eks ikka metsa lendab, kui laaste raiutakse!  Ei saanudki pikanäpumehed kuningatütart, sai hoopis minu lühikeste pükste, aga  pika aru ja veel pikemate jalgadega tädipoeg, kes veimevaka sügavust hinnates ei hakanud üldse kätt toppimagi, vaid sirutas välja hoopis parema jala, haaras veimevaka põhjastpõhjast kullaterakese ja ulatas kuningatütrele. Nüüd sai vana kuningas jälle heeroldeid kiusata ja kuulutati välja ennenägematu pulmapidu.  Konn sai kah kutse:)    Grupp pulmalisi veimevakaga www.erm.ee